**หน้าที่ความรับผิดชอบและคุณลักษณะงานที่ปฏิบัติของตำแหน่ง**

**ตำแหน่งนักวิชาการสิ่งแวดล้อมชำนาญการพิเศษ**

**ตำแหน่งเลขที่ 211 สังกัดส่วนตรวจมลพิษ 1 กองตรวจมลพิษ**

**หน้าที่ความรับผิดชอบหลัก**

ปฏิบัติงานในฐานะหัวหน้างาน ซึ่งต้องกำกับ แนะนำ ตรวจสอบการปฏิบัติงานของผู้ร่วมปฏิบัติงานโดยใช้ความรู้ ความสามารถ ประสบการณ์ และความชำนาญสูงมากด้านการตรวจสอบและควบคุมมลพิษจากแหล่งกำเนิดมลพิษในการดำเนินการหรือแก้ไขปัญหาที่ยากในส่วนตรวจมลพิษ 1 กองตรวจมลพิษ เพื่อตรวจสอบแหล่งกำเนิดมลพิษ การจัดการเรื่องร้องเรียนด้านมลพิษหรือประสานการปฏิบัติการที่เกี่ยวข้องด้านการควบคุมมลพิษ ภายใต้แนวทาง ข้อกำหนดทางกฎหมายและมีประสิทธิภาพสูงสุด โดยมีลักษณะงานที่ปฏิบัติในด้านต่าง ๆ ดังนี้

**ก. ด้านการปฏิบัติการ**

1. ตรวจสอบแหล่งกำเนิดมลพิษตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติและกฎหมายที่เกี่ยวข้องด้านการควบคุมมลพิษ
2. บังคับการตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ และกฎหมายอื่นที่เกี่ยวข้องด้านการควบคุมมลพิษ
3. ดำเนินการตรวจสอบ ตรวจพิสูจน์ พิจารณาวินิจฉัยเรื่องร้องทุกข์ด้านมลพิษ และสนับสนุนการจัดการเรื่องร้องเรียนด้านมลพิษแก่หน่วยงานที่เกี่ยวข้อง
4. สนับสนุนและดำเนินความร่วมมือในการกำกับดูแลแหล่งกำเนิดมลพิษกับองค์กรปกครองส่วนท้องถิ่น
5. ศึกษา พัฒนาระบบ แนวทาง และมาตรฐานการปฏิบัติงานด้านการตรวจสอบและบังคับใช้กฎหมายตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติด้านมลพิษและกฎหมายอื่นที่เกี่ยวข้อง
6. ประสานหรือสนับสนุนการปฏิบัติงานร่วมกับหน่วยงานอื่นในการตรวจสอบและควบคุมพิษจากแหล่งกำเนิดมลพิษ
7. ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย เพื่อสนับสนุนให้กรมควบคุมมลพิษและกระทรวงทรัพยากรธรรมชาติและสิ่งแวดล้อมในภาพรวมบรรลุภารกิจ ที่กำหนดไว้

**ข. การวางแผน**

1. ร่วมดำเนินการวางแผนการดำเนินงานของส่วนตรวจมลพิษ 1 กองตรวจมลพิษ
2. ติดตามการดำเนินงานตามแผน และแก้ไขปัญหาในงาน เพื่อให้การดำเนินงานเป็นไปตามเป้าหมายที่กำหนดไว้
3. ร่วมกำหนดแผนปฏิบัติงานของกองตรวจมลพิษ เพื่อให้การปฏิบัติงานบรรลุภารกิจ นโยบาย และเป้าหมายของกรมควบคุมมลพิษ

**ค. การประสานงาน**

1. ประสานการทำงานร่วมกันภายในส่วนตรวจมลพิษ 1 กองตรวจมลพิษ โดยมีบทบาทในการให้ความเห็น และคำแนะนำแก่สมาชิกเพื่อให้เกิดความร่วมมือและผลสัมฤทธิ์ตามที่กำหนดไว้
2. ประสานงานกับหน่วยงานภายนอกกองตรวจมลพิษโดยการเผยแพร่ข้อมูลข่าวสารด้านมลพิษและที่เกี่ยวเนื่องของแหล่งกำเนิดมลพิษต่อสาธารณะ กิจกรรม หรือมาตรการต่าง ๆ ของกรมควบคุมมลพิษ เพื่อให้เกิดความเข้าใจและบูรณาการความร่วมมือกับภาคีเครือข่ายที่เกี่ยวข้อง

3) ประสานงาน ...

1. ประสานงานการจัดการเรื่องร้องเรียนด้านมลพิษแก่หน่วยงานที่เกี่ยวข้อง
2. ประสานการปฏิบัติการร่วมกับหน่วยงานที่เกี่ยวข้องในการตรวจสอบและควบคุมมลพิษจากแหล่งกำเนิดมลพิษ
3. ชี้แจงและให้ข้อคิดเห็นในที่ประชุมคณะกรรมการหรือคณะทำงานต่าง ๆ เพื่อเป็นประโยชน์และเกิดบูรณาการความร่วมมือในการดำเนินงานร่วมกัน

**ง. ด้านการบริการ**

1. ให้คำปรึกษาและเสนอแนะทางวิชาการในการตรวจสอบและควบคุมมลพิษจากแหล่งกำเนิดมลพิษ
2. ให้คำปรึกษา แนะนำ ตอบข้อซักถาม ชี้แจง และบริการข้อมูลเกี่ยวกับส่วนตรวจมลพิษ 1 แก่หน่วยงานภาครัฐ เอกชน และประชาชนทั่วไป
3. จัดเก็บข้อมูลเบื้องต้น จัดทำสถิติ รายงาน หรือฐานข้อมูลระบบสารสนเทศเกี่ยวกับงานวิชาการสิ่งแวดล้อม เพื่อให้สนับสนุนภารกิจของส่วนราชการ และประโยชน์ในการพิจารณากำหนดและปรับปรุง นโยบาย แผน มาตรฐาน มาตรการ หลักเกณฑ์ กฎ ระเบียบ เงื่อนไข และกฎหมายที่เกี่ยวกับงานวิชาการสิ่งแวดล้อม
4. ให้คำปรึกษาและข้อเสนอแนะที่เป็นประโยชน์ในการปฏิบัติงาน และแก้ไขปัญหาต่าง ๆ ที่เกิดขึ้นแก่เจ้าหน้าที่ในระดับรองลงมาในสายงาน ผู้ร่วมงาน หรือหน่วยงานต่าง ๆ ที่เกี่ยวข้อง เพื่อให้การดำเนินงานเป็นไปอย่างราบรื่นและแล้วเสร็จตามเวลาที่กำหนด